Desa KEDA Keledang

Desa KEDA Keledang 

 Latar Belakang 
Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1990 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

Desa KEDA Keledang merupakan salah satu penempatan yang dibangunkan dibawah Program Perumahan Rakyat Termiskin (PPRT) oleh Lembaga Kemajuan Wilayah Kedah (KEDA) pada tahun 1990an. Pada tahun 1992 penempatan ini mula diduduki secara berfasa dengan bilangan rumah sebanyak 59 buah rumah dan memberi manfaat kepada 230 orang penduduk Daerah Baling Negeri Kedah.

 Sejarah Kampung 
Desa KEDA Keledang pada asalnya nama Kampung ini diambil dari sebatang pokok bernama             " POKOK KELEDANG " yang dikatakan begitu besar dan rendang. Pokok Keledang ialah satu spesies tumbuhan dalam famili Moraceae yang berasal dari Semenanjung Malaysia. Nama botaninya Artocarpus lanceifolius Roxb.

Kampung ini asalnya hutan belantara yang telah dipugar atau dibuka serta diteroka oleh beberapa pemuda dari generasi terdahulu yang berhijrah dari kawasan pingir hutan ke kawasan ini untuk membuka penempatan baru. Menurut cerita yang diwariskan dari satu generasi ke satu generasi, Menurut daripada pengucapan masyarakat setempat, Kampung Keledang ini seperti Naga ataupun ular kerana terbahagi kepada 3 bahagian, seperti kepala, badan dan ekor. Hal ini kerana keadaan geografi kampung ini sendiri kerana memanjang tidak seperti kampung-kampung lain. Di tengah-tengah Kampung Keledang ini mengalir sebatang sungai yang menjadi nadi utama pada kampung ini dan kampung-kampung sekitar suatu masa dahulu.

Sungai yang dimaksudkan itu adalah sungai Ketil yang mengalir dari Baling ke Kuala Ketil dan hingga ke muara Kuala Muda. Pada zaman dahulu sungai ini merupakan nadi utama bagi masyarakat kerana menjadi laluan pedagang dan punca air bagi masyarakat untuk kegiatan harian seperti mencuci pakaian, pertanian dan sebagainya.

Kampung Keledang ini juga sedikit unik berbanding kampung-kampung lain di Daerah Baling ini kerana memiliki dua poskod iaitu 09310 Kuala Ketil bagi Kampung Keledang Luar manakala 09100 Baling untuk Kampung Keledang Dalam dan Kampung Desa Keledang (PPRT). 

 Info Desa 
Nama DesaDesa KEDA KeledangMukimKupangDUNKupangParlimenBalingDaerahBalingNegeriKedah Darul Aman 

 Geografi 
Desa KEDA Keledang  terletak di Mukim Kupang di dalam Daerah Baling, Kedah. Ia bersebelahan dengan dengan Kampung Ketumbar Kemimih dari arah Timur Kampung Tawar dari arah Barat Kampung Dara (Sg. Tawar) dari Selatan dan Kampung Kuala Kijang dari Utara. Kampung ini juga terbahagi kepada tiga kawasan iaitu dua Kawasan Kampung Keledang Luar, Kampung Keledang Dalam dan satu kawasan perumahan yang dibangunkan Kerajaan PPRT Desa Keledang (Projek Perumahan Rakyat Tempatan Desa Keledang)  

 Kepimpinan 
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 5, Baling yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Keledang. Penyelia kampung akan berhubung dengan Jawatankuasa 4P yang akan membantu pelaksanaan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Timbalan Pengerusi, Setiausaha, Bendahari dan 11 Biro yang membantu KEDA melancarkan perjalanan program demi memastikan kesejahteraan penduduk. 

 Senarai Ahli Jawatankuasa 4P Desa KEDA Keledang 
Senarai Ahli Jawatankuasa 4P Desa KEDA Keledang bagi sesi 2024/2026 adalah seperti berikut :
JawatanPenyandangPengerusiNOR AZLAN BIN ISMAILTimbalan PengerusiMOHAMAD FAUZI BIN YUSOFSetiausahaFATIN FARHANA BINTI ADNANBendahariAHMAD  BIN MD ISABiro Kebersihan, Alam Sekitar &  Keceriaan 

MOHD RIZAL BIN MATBiro KeselamatanMOHD  NORAZMAN BIN OMAR BAKIBiro Pendidikan & InovasiZURAIDA BINTI MD ZULKIPLIBiro Sosial & KebudayaanKosongBiro Belia, Sukan & RekreasiMOHAMAD SALMI BIN ABU BAKARBiro Pembangunan PrasaranaMOHAMAD SOPA BIN NAPIAHBiro Teknologi Maklumat & Komunikasi 

MOHAMAD AKMAL BIN ABU BAKARBiro KebajikanKHALIJAH BINTI THEBiro Hal Ehwal WanitaRUHELA BINTI IDRISBiro EkonomiNORASHIKIN  BINTI MD AKHIRBiro Agama & SivikABU HASAN BIN AHMAD 

 Maklumat Penduduk 
Maklumat penduduk Desa KEDA Keledang adalah seperti berikut:
PerkaraBilangan  (Orang)Jumlah Keseluruhan Penduduk230Jumlah Keluarga55Bilangan Penduduk Lelaki125Bilangan Penduduk Perempuan105  

 Pendidikan 
Tahap pendidikan penduduk Desa KEDA Keledang adalah seperti berikut:
KelulusanBilangan  (Orang)Ijazah / Diploma/ Sijil Kemahiran Bertauliah40Sijil Pelajaran Malaysia (SPM)152Jumlah192 

 Pendapatan Kasar Isi Rumah 
Penduduk Desa KEDA Keledang dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut:
Purata  Pendapatan (RM)Bilangan  Penduduk (Orang)<RM530.0011RM531.00 - RM790.0014RM791.00 – RM1,319.0027>RM1,319.0013 

 Kegunaan Tanah 
Secara keseluruhannya, pembangunan tanah untuk Desa KEDA Keledang ialah sebanyak 5 hektar yang merangkumi tapak kediaman seluas 4.5 hektar, Bangunan Awam/Masyarakat 0.5 hektar, kawasan lapang/rekreasi 1 hektar, tapak IKS 0.5 hektar dan pertanian 0.25 hektar. 

 Hak Milik Penduduk 
Bilangan kenderaan yang dimiliki penduduk Desa KEDA Keledang adalah seperti berikut:
Jenis  KenderaanBilangan  (Unit)Kereta16Motosikal98Lori0Van0Lain-lain0 

 Kemudahan Asas 
Dari segi infrastruktur, jalan kampung berturap dalam baik pulih/ naik taraf 4.5 km dan lampu jalan berjumlah 12 unit. Sistem parit sedia ada 3.1km. Bekalan air terawat dalam kategori Sistem Bekalan Air Awam merangkumi semua rumah iaitu 58 buah rumah. Bekalan elektrik dalam kategori grid sedia ada digunakan oleh semua rumah kediaman sebanyak 58 buah rumah.Tandas Sanitasi dilengkapi rumah tandas, mangkuk tandas dan slab, paip peyambung outlet, tangka najis/ septik dan bekalan air bagi setiap rumah yang ada.

Dari segi capaian/ akses liputan, talian internet ada dan tahap kepuasan kurang baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Keledang dilengkapi surau 1 buah, Dewan Serbaguna/dewan orang ramai 1 buah, Pusat ICT 1 buah dan Padang Bola. 

 Golongan Khas 
Golongan Orang Kurang Upaya (OKU) dan Golongan Khas di Desa KEDA Keledang adalah seperti berikut:
PerkaraBilangan  (Orang)Orang Kurang Upaya (OKU)5(L)/ 1(W)Bapa Tunggal6Ibu Tunggal16Anak Yatim5